**HIPOHONDRIJA**

**Umišljena bolest u svjetlu duhovne znanosti**

**Predavanja održana 3. 12. 1907 u Münchenu**

**Ovo je predavanje s malim skraćenjima iz GA 56. preveo dr. Ratomir Šimetin, 2016**

Čovek se u svom životu nalazi između dvaju moći. S jedne strane je tijek događaja i činjenica, postojanje činjenica oko čoveka koje na njega stvaraju najrazličitije utiske, a tome je nasuprot u nutrini čovekova vlastita snaga. Čovek treba uravnotežiti snage i činjenice koje mu sa svih strana naviru sa onim što se odvija u njegovoj nutrini. Kad je čovek u svakodnevnom životnom pogonu primio puno utisaka tada čezne za duševnim mirom, da bude sam. Osjeća da samo u ispravnom poravnanju nalazi spas u životu.

Goethe (iz pjesme Tajne”):

“Od sile, koja sva bića sputava,

oslobađa se čovjek, koji sebe nadvladava.”

U tome je velika životna mudrost. U nutrini čovjeka je snaga koja se neprestano razvija, a tome nasuprot je ono što nam izvana pristupa. Poravnanje nalazimo kad mi sami sebe prevladamo.

Kod umišljene bolesti mislimo ponajprije na činjenicu da netko u manje - više uobraženoj bolesti osjeća stvarne bolove i nelagodu. Upravo je to područje u koje se ima uključiti duhovna znanost. O tome ovise važne stvari.

Rudolf Štajner opisuje čovjeka koji u vlaku opisuje svoje zdravstveno stanje i žali se da je išao od sanatorija do sanatorija i nije našao zdravlje. Rudolf Štajner zaključuje: Njemu samo nedostaje volja za ozdravljenjem. Da je razvio volju da bude zdrav tada bi on bio potpuno zdrav. Rudolf Štajner se jednom 15 minuta zadržao u jednom sanatoriju da od stotine korisnika niti jedan jedini nije ozbiljno trebao taj život u sanatoriju. U njegovo vrijeme bilo je liječnika koji su se na sreću osim sa tijelom bavili i sa dušom. Taj liječnik bi sigurno ono što govori duhovna znanost smatrao besmislenim. Bio je pozvan djevojčici koja je pokazivla sve znakove meningitisa. Ali liječnik je imao ispravan uvid. Ta je mlada dama morala završiti školovanje, a iduće godine su bila posebno ineteresantna predavanja kojima je ona htjela prisustvovati. Budući da su u obitelji svi bili protiv toga ona se razbolila. Liječnik joj je rekao da će se pobrinuti da može nastaviti školovanje, ali da ona mora odmah ustati i sjesti za stol. I to se dogodilo. Za nekoliko minuta dama se pojavila za stolom i više nije bila bolesna. Jedan drugi primjer: Vrlo poznati liječnik morao je izvesti operaciju koljena. Brat pacjenta je bio prisutan. Za vrijeme operacije je prasnulo. Brat pacjenta je od toga dobio grozne bolove. Operacija je prošla dobro, ali je brat postao bolestan i cijelu godinu se nije mogao od toga izliječiti. Iz toga se vidi kakvu moć ima fantazija i naopaki umišljaji na dušu i kako iz duše mogu nastati oponašanja bolesti kao stvarne, prave slike bolesti. Ali liječnik ne smije u tome ići predaleko. Ne treba se zavaraviti da uvijek tako mora biti. Došla mu je dama koja je nakon smrti muža imala nepodnošljive boli u koljenu. Makar su mnogi liječnici to povezivali sa psihičkim stanjem, ovaj liječnik je ustanovio da je uzrok toga bilo veliko kurje oko na peti. Iza operacije toga ona je ozdravila. Vidite kako umišljaj, duševna slika, može povratno djelovati na tjelesnu organizaciju. Može se reći da se ovdje ne radi o bolestima nego o umišljaju bolesti (hipohondriji).

Ali, kome je jasno da je sve tjelesno izraz duhovnog, da je sve što stoji pred našim osjetilima  manifestacija onog nadosjetilnog, taj neće stvar uzeti olako. Čak i u stvarima koje prividno leže sasvim daleko, često imamo utjecaj duše na tijelo. I to što nam u početku djeluje kao sitnica, nešto smješno, umišljaj - kada dođe do bolova- vodi vrlo često do početaka pravih bolesti, i još dalje nego sano do početaka. To je više od nečega što bismo mogli odbaciti slijeganjem ramena. Moramo si, želimo li tu dublje prodrijeti, prizvati pred dušu: prirodu i biće čovjeka. Ono što nam prilazi, za duhovnu znanost je to samo ono vanjsko. Ljudsko tijelo je samo član među ostalim članovima ljudskog bića. Iznad toga on ima etersko tijelo koje prožima fizičko tijelo kao kod svakog živog bića, a to etersko tijelo je borac protiv raspada fizičkog tijela. Treći član je astralno tijelo, nositelj ugode i neugode, radosti i boli, strasti i požude, najnižih nagona kao i najviših ideala. To astralno tijelo čovjek ima zajedničko sa životinjskim svijetom. To, po čemu je čovjek kruna stvaranja, po čemu se razlikuje od svih bića je njegovo JA. Ta četiri člana oblikuju ponajprije za naše razmatranje čitavog čovjeka. Mora nam biti jasno da sve što je vidljivo našim očima nije ništa drugo nego ono što je nastalo iz duha. Ne postoji ništa materijalno što nema duhovno za svoju osnovu. Poredba: Djete nam pokazuje led. Mi kažemo da je to voda u drugom obliku. Djete će tada reći: ti kažeš da je to voda, ali ipak to je led. Na to će mu se reći: Ti ne poznaješ način kako voda prelazi u led. Tako je i za onoga koji ne zna da je materija jedan zgusnuti oblik duha. Za duhovnog znanstvenika je sve što je vidljivo, nastalo iz onoga što mi nosimo u sebi kao astralno tijelo. Etersko i fizičko tijelo su produkti zgusnuća astralnog tijela koji slijede jadan za drugim. Jedna slika: Imamo neku masu vode i jedan dio toga preobrazimo u oblik leda i tada imamo led u vodi. Tako je etersko  i fizičko tijelo zgusnuto iz astralnog. Astralno tijelo je ostatak koji je zadržao svoje praizvorno obličje.

Kad nam sad nešto dođe u susret, bilo to zdravlje ili bolest, tada smijemo reći da je to izraz određenih snaga koje vidimo u astralnom tijelu. Samo je po sebi razumljivo da ovdje govorimo o bolestima koje nastaju iznutra, a ne o onima koje nastaju zbog vanjskih utjecaja kao što je lom noge, pokvareni želudac ili odsjecanje prsta. Govorimo o takvim bolesnim stanjima koje proizlaze iz vlastite ljudske prirode i pitamo se: Zar ne, da to nije samo jedna stara veza između astralnog i fizičkog tijela, nego i danas postoji povezanost između unutarnjih procesa duše, ugode i patnje, i fizičkog stanja našeg tijela? Možemo li reći, da nešto od vanjskog čovjekovog zdravlja ovisi o tome da on proživljava ove ili one osjećaje, doživljava ove ili one misli? Čovjek je danas izgubio sposobnost da se uzdigne do spoznaje da fizičko tijelo nije jedino. Pri tome se ne radi o tome što čovjek teoretski vjeruje, već kakvo uvjerenje ima u dubini svoje duše o višim članovima svoga bića. Ljudi si često duh predočavaju sasvim materjalno u obliku magle. Ali radi se o tome da čovjek svojim uvjerenjem, osjetima i osjećajima se uzdigne do stvarnog shvaćanja duha. Tako ima danas ljudi koji ništa ne žele znati o materjalizmu, ali duh shvaćaju sasvim materjalno. I mnogi teozofi zamišljaju si duh kao fino raspodjeljenu materiju. Kad se netko ne može uzdignuti do te visine duha, tada za njega malo po malo nastupa unutarnje pustošenje, praznina, nevera u nešto što nadilazi materiju. Kad to zahvati osjećaje, kad se to uvuče u svo vjerovanje, u sve osjećaje duše, kad čovjek gleda van u svijet, i iza onoga što vidi ne može ništa više osjetiti, tada dolazi na vidjelo ono što čovjeka sve više uvodi u vrlo jaki tjelesni egoizam, gdje mu je sve važnije vlastito tijelo, gdje je sve dalje od Geteovog izreka: "Od sile koja sva bića veže oslobađa se čovjek koji sebe nadvlada" (Von der Gewalt, die alle Wesen bindet, befreit der Mensch sich, der sich uberwindet.)  Kad čovjek samo s razumom shvaća ono što njegova osjetila opažaju tada će to za zdravlje čovjeka imati sasvim drugačije posljedice, nego kad čovjek u onome što mu pristupa vidi samo osjetilni izraz onog duhovnog. Materjalističko mišljenje i duhovnoznanstveno mišljenje imaju veliko djelovanje na ljudsku nutrinu. Tada pitanje o značenju materjalističkog i duhovnoznanstvenog mišljenja nema samo teoretsko značenje. Ponajprije pitajmo u odnosu na djelovanje; jedno djeluje pustošeći, drugo unutarnje ispunjavajući. Evo jednostavnih primjera o značenju tog djelovanja na čovjeka: Kad se čovjek pasivno predaje utiscima u razvojnoj dobi tada postaje kratkovidan, a kad se aktivno odnosi prema utiscima koji dolaze od stvari tada oči ostaju dobre. Čovjek mora iznutra na van razviti produktivnu snagu. Sve je ozdravljujuće što čovjeka potiče da bude središte stvaranja i produkcije. On treba iznutra stvarati, inače opustoši produkcija i cijelo biće je stiješnjeno od vanjskih utisaka. Svim utiscima izvana mora stupiti u susret protusnaga iznutra. To se pak mora nadopuniti sa obrnutim: čovjek mora razviti djelatnost koja se odjeljuje od vanjskog, na van postaje nevidljiva.  Ima dva duševna doživljaja u koja se trebate sasvim udubiti, koja će vam pokazati, da čovjek traži unutarnju punoću koja isijava na van, i jedno središte za djelovanje na van. Treba se studirati ta dva osjećajna smjera jer nas oni duboko uvode u ljudske bolesti. Jedan osjećaj je negativan, strah, drugi je pozitivan, sram, ali također znači nešto negativno. Uzmimo da stojite pred jednim događajem koji u vama izaziva strah i užas. Ako to ne promatrate s materjalističkog stanovišta nego uzmete u obzir astralno tijelo tada će to što ćete probljediti biti izraz za strujanje snaga u čovjeku. Zašto duša djeluje na taj način na raspodjelu krvi? Jer duša nastoji u sebi stvoriti središte volje da bi mogla od tuda djelovati na van. To je formalno skupljanje krvi u središtu da bi se odatle moglo djelovati na van. To je mišljeno više ili manje slikovito. Kod srama je obrnuto, mi se zacrvenimo; krv struji iznutra prema periferiji. Osjećaj stida pokazuje stanje gdje bi mi, što je vidljivo, htjeli ugasiti, naše JA bismo hteli ugasiti. Čovjek hoće JA učiniti slabim i slabijim da ga se u vanjskom obliku više ne može opažati. Čovjek tada treba nešto da bi se izgubio, da pređe u sve, ili u dušu svijeta ili ako hoćete u okolinu da ono što zovemo sramom ne bude vidljivo na van. Ovdje imate polaritet koji ukazuje na važna stanja eterskog i astralnog tijela. To su dva slučaja gdje na van postaju vidljive snage astralnog tijela. Strah i sram se izražavaju u tjelesnim stanjima. Kad to promislite tada ćete shvatiti da svi duševni procesi mogu djelovati na procese u organiznmu. To je istina i tako uči duhovna znanost. Tu postoji i jedna povezanost iako u početku čovjeku ne dolazi do svijesti. Moramo razmatrati pojavu da apstraktne misli imaju danas najmanje zamislivo djelovanje na organizam. Ono što učimo u apstraktnoj znanosti, to ima najmanje moguće djelovanje na tijelo. Njen princip je opažati ono što vidimo i to prenjeti u razumske pojmove. Ta znanost ne želi priznati da čovjek u sebi ima unutarnju produktivnu mudrost, da duša može nešto iz sebe producirati o svijetu. Izvanjski gledano ona ne producira ništa. U najdubljem smislu nasuprot vanjskih utisaka ne stoji nikakva unutarnja snaga produkcije. Znanstvenik ne želi ništa iz sebe naći. Kad promislimo kako je to duboko ukorijenjeno da čovjek vjeruje, da ništa više ne može iz sebe pronaći, onda tu imamo polazište za pustošeće djelovanje znanja koje se drži samo vanjskoga. Koji lijek postoji za to za cijelo čovječanstvo? Kad se unutarnje istraživanje mudrosti i istine, unutarnja produktivnost duha doprinese vanjskoj znanosti. To se može naći u pravoj duhovnoj znanosti. Tu ste otvorili izvore po kojima čovjek iz sebe samoga može razviti ono što je iza stvari. Jednoga pritišću stvari. Ali tko vidi, što nijedno vanjsko opažanje ne može primiti, tko to primi, taj stvara dopunu vanjskom opažaju, što je potrebno za potpuno ozdravljenje duše i tijela. To ozdravljenje duše ne može se ostvariti apstraktnim teorijama i mislima koje su preglupe i presiromašne. Moćno djeluje ono što se iz pojma preobrazi u sliku. Kako da to razumijemo? To možete najbolje naučiti kad mislite na ono što nazivamo razvoj- Tu čujete ovo: Bila su najjednostavnija živa bića, koja su postajala sve kompliciranija sve do čovjeka. Tu imate opet sano apstraktne glupe, siromašne pojmove.Isto ćete naći i u mnogim teozofskim učenjima o razvoju. Tu se polazi od Logosa i tada dalje u apstraktnim pojmovima kao što su diferenciranje, evolucija i involucija itd. To je preslabo u svom djelovanju na organizam. Jako pak postaje ono što živi u duši kad se promisli što se je razvilo u Njemačkoj od 14. stoljeća. Tu imate sliku, ili imaginaciju koja se stavlja pred dušu.  Prenjet ćemo u dijalog ono što je bilo rečeno učeniku: Pogledaj si biljku i postavi si uz to čovjeka i usporedi oboje. Tu se ne smije glavu usporediti sa cvijetom, niti nogu sa korjenom. (To nije ni sam Darwin učinio). Rečeno mu je: korjen odgovara glavi čovjeka, on je obrnuta biljka. Duhovna znaost je to uvijek tvrdila. Što biljka daje da sunčane zrake u nevinosti poljube, da se iz toga mogu roditi nove biljke, to se kod čovjeka u sramu okreće obrnuto prema središtu zemlje. Životinja stoji u sredini između njih. Životinja je na pola okrenuta biljka. Platon je rekao, kad je sažeo što živi u biljki, životinji i čovjeku: "Duša svijeta je razapeta na križu svjetskog tijela". Duša svijeta koja se izražava kroz biljke, životinje i čovjeka razapeta je na tijelu svijeta. Tako je uvijek duhovna znanost objašnjavala križ. Tada je rečeno učeniku kojem je bila predočena ta značajna slika: Sad vidiš kako se čovjek od potmule biljne svijesti preko životinje razvio tako da je pronašao svoju samosvijest. U čovjeku koji spava imamo nešto što ima istu vrijednost postojanja kao i biljka. Time što je čovjek čistu nevinu biljnu materiju prožeo sa požudnim tijelom, on se je više uzdigao, ali također na izvjestan način i dublje se spustio. Inače ne bi mogao steći svoju višu JA svijest. No sada mora opet preobraziti  svoju požudnu prirodu. Čovjek će kasnije imati organ, slobodan od požuda kao što je čaška cvijeta. Učeniku je ukazano na vrijeme kad će čovjek bez požuda donositi na svijet sebi slične. To je u slici svetog grala bilo predočeno u školama grala. Ovdje razvoj nije dan u mislima nego u jednoj slici, imaginaciji. Tako bi mogli sve, što nam je dano samo u apstraktnim pojmovima, preobraziti u slike. Time smo mnogo učinili. Kad dopustite da se taj značajni ideal razvoja uzdigne pred vama do razvoja imaginacije svetoga grala, tada nemate samo hranu za snagu prosuđivanja, tada se ne drži samo razum za to, nego se cijelo biće osjećaja ovija oko toga. Vi uzdrhtite pred velikim tajnama svijeta, kad uistinu sagledate razvoj svijeta i u takvim slikama primite u sebe. Tada te slike po pravilu djeluju harmonizirajuće na organizam. Apstraktne misli su bez djelovanja, ove slike pak djeluju kao ozdravljujući unutarnji poticaj!  Slike utječu na osjećaje i ako su to prave slike svijeta, imaginacije tada djeluju ozdravljujuće. Kad čovjek ono što izvanjski vidi, preobrazi u takve slike, tada se oslobađa od svoje nutrine, tada se oluja pretvara u harmoniju. Tada prevladava silu koja sva bića veže. Tada postaje srodan sa svim što mu dolazi ususret. Razlijeva se na van. Preko svojih osjećaja sraštava sa svijetom. Unutarnje sepstvo se proširuje u duhovni univerzum.

U trenutku kad čovjek nema mogučnost da stvori takvu unutarnju imaginaciju, tada sve snage struje prema unutra, čovjek čvrsto prianja uz svoje JA. To je taj tajnoviti razlog za to što nam kod mnogih suvremenika stupa u susret: Ljudi su napustili stari oblik religioznosti i sad su upućeni sami na sebe. Sve više oni žive u svojoj nutrini, sve više samo sa samim sobom. Što manje ima čovjek mogučnosti izlaziti u opće svjetsko postojanje, to više on osjeća što se zbiva u njegovom organizmu. To je uzrok pogrešnih osjećaja straha i krivih slika bolesti. Slika djeluje od duše na organizam, prave slike djeluju na zdravu dispoziciju tijela. Krive slike se također utiskuju i tada proizvode ono što nam se pojavljuje u duševnim smetnja koje kasnije postaju tjelesne smetnje. Tu je pravi razlog koji u konačnici vodi do umišljene bolesti. Onaj koji se odjeli od velikih svjetskih povezanosti, taj neće moći odbiti ono što mu dolazi u susret. Nasuprot toga, nemoguće je da se onaj koji si je utisnuo velike slike dade prevariti krivim slikama. On ne bi, kao što se ponekad događa, osjetio struju indukcijskog aparata kako ide kroz njegvov tijelo, kad te struje nema. Svaka slika koja se ne može uvrstiti u cjelokupnu povezanost, sve što djeluje kao jednostrana slika svakodnevice, ujedno je slika koja razboljuje. Samo tako, što čovjek uvijek od pojedinačnog gleda na velike tajne svijeta, samo tako on korigira ono što treba korigirati. Ono što stvarno djeluje na dušu to je vrlo jaka snaga. Što je tijekom kulturnog razvoja izašlo na vidjelo, to je jedna činjenica koju ne možemo zanemariti. Danas se mi ograničavamo na zdravstvene instinkte. Promotrimo sada s tog stanovišta tragediju. Stari Grci su znali da je to istina što hoću reći: Čovjek sjedi pred tragedijom, sudoživljava patnje, pogodi ga to, ali kad izađe van tada zna da je junak pobjedio patnje, da čovjek može prevladati patnje sivjeta. Gledanjem patnji i prevladavanjem patnji on postaje zdrav. Kad pogled usmjerimo prema nutrini to nas čini bolesnim. Ono, što živi u nutrini, vidjeti vani u slici, to ozdravlja. Zato Aristotel definira da tragedija prikazuje kako junak prolazi kroz patnju i strah da bi čovjek bio ozdravljen od patnje i straha. To se daleko proteže.Duhovni znanstvenik vam može reći zašto su stari narodi ljudima u bajkama i sagama pred dušu dovodili slike: Prikazale su im se slike onoga od čega bi u nutrini trebali odvatiti svoj pogled. Prolijevanje krvi u bajkama je zdravo odgojno sredstvo. Tko može mitove tako pratiti, taj će tu mnogo vidjeti. Kad npr. čovjek vidi osvetu izvanjski u slici, kad ono od čega se treba odviknuti vidi vani u slici, tada to djeluje tako da on to prevlada. Duboka, duboka mudrost leži i u krvavim bajkama. Ometa se naša unutarnja harmonija kad stalno buljimo u našu dušu, ozdravljujuće djeluje kad gledamo u svemir, u kozmos. Ali moramo znati koje su slike potrebne: Imamo pred sobom jednog melankoličnog čovjeka, hipohondra koji ne može preći preko nekih događaja. Čovjek bi ga htio razvedriti s nekom vedrom glazbom itd.; time postižemo suprotno, iako na trenutak tako ne izgleda. Dublje osnove njegove duše doživljavaju to dosadno i prazno iako on to ne prizna. Ozbiljne slike su potrebne iako one u početku pogode.   Tako vidite da iz duhovne znanosti može proizaći sasvim određeno liječenje duše. S umišljenom bolešću ne može se izaći na kraj u pojedinostima. Ona počiva na našem materjalističkom vremenu, na manjku produktiviteta. Krivi, neutemeljeni strah, svi ti osjećaji koji izražavaju poremećenu duševnu ravnotežu u melankoliji itd. objašnjavaju se dubljim uvidom u povezanosti. Tu će se također naći lijek. Onaj koji sagledava povezanosti uvijek će se moći osloboditi od svoga JA. Jedan primjer: netko koljenom udari u rub stola. Njemu nedostaju velike misli koje bi ga potpuno zaokupile, tako da se ne može osloboditi od bola. Pozvali su liječnika i on je odredio što trebaju poduzeti. Tada je on odjednom osjetio bol u drugom koljenu. Zatim se to proširilo na laktove i tako dalje dok konačno nije mogao micati ruke i noge jer se udario u koljeno. Mogu biti prisutne stvari koje pažnju usmjeravaju na jednu određenu točku, ali su također prisutne stvari koje mogu stvoriti poravnanje. Samo tada čovjek nalazi poravnanje u našem životu koji postaje sve teži, kad dopusti da na njega djeluje duhovna znanost. Tada će biti opremljen protiv kulturnih utjecaja. Možemo naći i vanjske razloge za manjkavi produktivitet. Činjenice jasno govore. Pogledajte si životinje, koje u našoj kulturi žive u zarobljeništvu. Tada postaju bolesne, a vani nikad ne bi bile bolesne. To se događa zato jer od svega što dolazi iz vanjske okoline prizlaze jaki utjecaji na čovjeka i životinju. Životinja ne može razviti nikakvu protusnagu jer je njezin razvoj zaključen. Čovjek i preko kulturnog napretka zapada u dekadencu kad vanjskim utjecajima ne može suprotstaviti nikakvu produktivnu snagu. On mora unutarnjom djelatnošću preobraziti, preoblikovati utjecaje koji onda mogu biti upotrebljeni također za viši razvoj. Čovjek koji izradi radikalnu materjalističku teoriju, koji je tvorac toga, je zdrav jer stvara iznutra na van. Njegove pristalice budu opustošene jer kod njih nije prisutna nikakva vlastita produktivna snaga. Kad čitate duhovnoznanstvene knjige, ako ih unutarnje ponovo ne konstruirate, onda to nema nikakvu vrijednost. Kad konstruirate onda je to unutarnje produciranje. Ukoliko to nije slučaj onda to nije studij duhovnoznanstvenih knjiga. Radi se o tome, osjetiti snagu koja tjera naprijed i hoće u sebe primiti vanjski svijet i da se tada nađe ravnoteža između vanjskih utisaka i unutarnjeg produktiviteta. Od vanjskog sukoba svijeta čovjek se mora osloboditi da ga ne bi sve više primječivali i da nas prtišće. Mi moramo izvesti protuudar. Vanjski utisak mora iznutra dovesti do protuudara. Tada ga se možemo osloboditi, inače nas uvijek sve više vraća u našu unutarnjost. Ako uvijek samo pazimo na našu unutarnjost tada nastaje slika patnje pred našom dušom. Upoznali smo u dubljem smislu hipohondiju kao suvremenu pojavu. Duhovna znanost želi biti lijek da se čovjek oslobodi od sebe i svake sputavajuće sile. Svaka sputavajuća sila djeluje razboljujuće. Sad dublje razumijemo Geteov izrek: Od sile koja sve ljude sputava, oslobađa se čovjek koji sebe prevlada.

S malim skraćenjima preveo Ratomir Šimetin.